אליהו שיינפלד

הרב אליהו (אלי) יעקב שיינפלד (נולד ב-1976) הוא איש חינוך דתי, מחבר ספרי הגות והדרכה חינוכית.

ביוגרפיה 

נולד בפתח תקווה. בוגר הישיבה התיכונית ישיבת בני עקיבא נחלים וישיבת הגולן. למד בישיבת ברכת משה לימודי רבנות.

משנת ה'תש"ס עד ה'תש"ע היה ר"מ בישיבה התיכונית מעלה אדומים. משנת ה'תש"ע ר"מ בישיבת חורב בירושלים, ומשנת ה'תשע"ג מכהן במקביל כרב הקהילה בבית הכנסת "נווה הגבעה" שבגבעת זאב. הרב שיינפלד מדריך פדגוגי במכללת אורות ישראל שברחובות ומרצה בתחומי חינוך בגיל ההתבגרות. בעל תואר שני במדעי היהדות. הוא נשוי ואב לשישה. אחיו התאום של מיכאל שיינפלד.

יצירתו 
ב-2010 פרסם את ספרו הראשון היצר, הלב והאדם, המתאר שימוש נכון ביצרי האדם. הספר זכה להצלחה וזכה בפרס רקנאטי בתואר "המורה היזם".

ב-2015 יצא ספרו הבן שלי מתבגר, המדריך הורים כיצד להתמודד בצורה נכונה עם בנם המתבגר.

ב-2018 יצא לאור ספרו לאור השם, שבו עיבוד עכשווי לתורותיו של ה"שם משמואל" על פרשיות השבוע.

ב-2019 הוציא את ספרו בית מדרש לאהבה, העוסק באתגרים הניצבים בפני המשפחה.

ב-2021 הוציא לאור את ספרו להאמין לאהוב לחנך, מדריך להורים לחינוך הילדים מילדות לבגרות.

ב-2023 הוציא לאור את ספרו מועדי השם, עיבוד עכשווי לתורת ה"שם משמואל" על חגי ישראל.

ספריו 
 היצר, הלב והאדם, הוצאת ספריית בית אל, 2010, דאנאקוד 3281190
 הבן שלי מתבגר, הוצאת ספריית בית אל, 2015, דאנאקוד 3281310
 לאור השם, הוצאת דברי שיר, 2018, דאנאקוד 108088
 בית מדרש לאהבה, הוצאת ספריית בית אל, 2019, דאנאקוד 3281404
להאמין לאהוב לחנך, הוצאת ספריית בית אל, 2021, דאנאקוד 3281382
מועדי השם, הוצאת מגיד, 2023, מסת"ב 9789655263411

קישורים חיצוניים 
 הפרסומים של אליהו שיינפלד, בקטלוג הספרייה הלאומית
 אלי שיינפלד, ללמוד, להתפלל, לאהוב, באתר בשבע, 15/08/19
 צופיה הירשפלד, המין - והנער המאמין, באתר ynet, 29 במאי 2011
 אבינועם הרש, הרב אלי שיינפלד: הורים אל תפקירו את הילדים בחופש הגדול, באתר סרוגים, 8/07/15

ויקיפדיה: ערכים של משתמשים חדשים
בוגרי ישיבת נחלים
בוגרי ישיבת הגולן
בוגרי ישיבת ברכת משה
גבעת זאב: אישים
ישראלים שנולדו ב-1976